'Ntel 1965 el fa conosensa co' Lou Reed che a quel tenpo laorava cofà conponidór so comisión de cansónete pop, descoverxendo de aver co' łù ła pasion pa'l sperimentałismo e pa'l rock'n'roll. In conpagnìa de Reed (prima voxe, chitara), Sterling Morrison (baso e chitara) e Angus MacLise (sucesivamente sostituìo da Mauren Tucker (Percusión) forma i ""Velvet Underground"". El so primo disco (The Velvet Underground & Nico) vien publicà 'ntel 1967, co' ła partecipasión de ła modèła (indrìoman deventàda cantante) Nico; resta ancora ancùo uno dei mejo albun rock de ła storia.